

VLADA REPUBLIKE HRVATSKE

Zagreb, 10. listopada 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predlagatelj:** Ministarstvo graditeljstva i prostornoga uređenja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predmet:** Godišnje izvješće o poslovanju i završni račun Agencije za pravni promet i posredovanje nekretninama za 2018. godinu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14 i 93/16), a u vezi s člankom 12. stavkom 2. Uredbe o Agenciji za pravni promet i posredovanje nekretninama (Narodne novine, br. 45/97, 63/97, 65/99, 132/02, 8/04, 27/08, 105/09 i 79/12), Vlada Republike Hrvatske je na sjednici održanoj \_\_\_\_\_\_\_\_\_\_2019. godine donijela

## Z A K L J U Č A K

Prihvaća se Godišnje izvješće o poslovanju i završni račun Agencije za pravni promet i posredovanje nekretninama za 2018. godinu, koje je Upravno vijeće Agencije za pravni promet i posredovanje nekretninama utvrdilo na sjednici održanoj 3. lipnja 2019. godine.

Klasa:

Urbroj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Upravno vijeće Agencije za pravni promet i posredovanje nekretninama (u daljnjem tekstu: APN) je, sukladno članku 12. Uredbe o Agenciji za pravni promet i posredovanje nekretninama (Narodne novine, broj 45/97, 63/97, 65/99, 132/02, 8/04, 27/08, 105/09 i 79/12), na sjednici održanoj 3. lipnja 2019. godine utvrdilo Godišnje izvješće o poslovanju i završnom računu APN-a za 2018. godinu. Predmetno Izvješće, sukladno navedenom članku Uredbe o APN-u, Upravno vijeće podnosi Vladi Republike Hrvatske jednom godišnje.

APN je, sukladno odredbama Uredbe o APN-u i sukladno članku 29. stavku 4. Poslovnika Vlade Republike Hrvatske, prije upućivanja Zaključka na suglasnost Vladi Republike Hrvatske, zatražio mišljenja od propisanih državnih tijela. Iskazane primjedbe prihvaćene su u konačnom tekstu.

Aktivnosti APN-a u 2018. godini obuhvaćale su sljedeće:

1. Program društveno poticane stanogradnje
2. Subvencioniranje stambenih kredita
3. Program stambenog zbrinjavanja stradalnika iz domovinskog rata
4. Najam nekretnina iz programa društveno poticane stanogradnje
5. Kupnja nekretnina za potrebe stambenog zbrinjavanja korisnika Regionalnog programa stambenog zbrinjavanja
6. Gospodarenje nekretninama u vlasništvu RH, koje nisu preuzela druga državna tijela
7. Energetska obnova zgrada javnog sektora
8. Sustavno gospodarenje energijom, uz pomoć sustava ISGE
9. Saniranje posljedica katastrofe na području Vukovarsko-srijemske županije

Sredstva za redovitu djelatnost APN-a osiguravaju se iz sredstava Proračuna RH i iz drugih izvora temeljem važećih propisa.

Proračun APN-a za 2018. godinu iznosio je 205.487.889,00 kn. Utrošeno je 111.036.091,17 kn ili 54,04%. Najveće odstupanje od plana dogodilo se kod aktivnosti K576201 (Društveno poticana izgradnja) iz razloga što u 2018. godini nije ostvarena kupnja novih zemljišta u Zagrebu i Splitu kako je bilo planirano, zbog imovinsko-pravne problematike i porasta cijena na tržištu nekretnina, a trebalo bi biti realizirano u 2019. godini.

Slijedom navedenog, ovim Zaključkom predlaže se da Vlada Republike Hrvatske prihvati predmetno Godišnje izvješće o poslovanju APN-a za 2018. godinu.